**ΣΥΜΜΕΤΟΧΗ ΤΟΥ ΣΧΟΛΕΙΟΥ ΣΤΟ ΠΡΟΓΡΑΜΜΑ :**

**ΑΣΤΕΡΙ ΤΗΣ ΕΥΧΗΣ 2024-2025 ΄΄ΜΕΣΑ ΑΠΟ ΤΗΝ ΕΥΧΗ ΚΑΙ ΠΑΛΙ ΠΑΙΔΙ΄΄**

Αγαπητοί γονείς και κηδεμόνες των μαθητών μας,

Σας ενημερώνουμε, πως οι μαθητές του σχολείου μας, αποφασίστηκε να συμμετάσχουν και φέτος στο εκπαιδευτικό πρόγραμμα **Αστέρι της Ευχής** (Αρ. Πρωτ.: Φ.2.1/ΜΓ/41288/8022/Δ7), ώστε να μπορέσουν να συμβάλλουν στην**εκπλήρωση των ευχών παιδιών 3-18 ετών που νοσούν από σοβαρές ασθένειες.**Το Make-A-Wish (Κάνε-Μια-Ευχή Ελλάδος)  με το εκπαιδευτικό πρόγραμμα Αστέρι της Ευχής εδώ και 26 χρόνια και τη συμμετοχή όλων εσάς, έχει καταφέρει να δώσει δύναμη σε εκατοντάδες παιδιά που έχουν ανάγκη, για να συνεχίσουν να αγωνίζονται. Πράξη Νο36/11-11-2024 Σ.Δ.

Οι μαθητές με μια συμβολική δωρεά 2€, θα λάβουν ένα χάρτινο Αστέρι της Ευχής ως αναμνηστικό, που θα τους υπενθυμίζει **τη σημαντική προσφορά τους. Αν επιθυμούν μπορούν να αποκόψουν** το ουράνιο τόξο, να το συμπληρώσουν και να στείλουν πίσω μηνύματα αγάπης και αισιοδοξίας τα οποία στη συνέχεια θα τα χαριστούν στα παιδιά ευχής. Έτσι το Αστέρι της Ευχής γίνεται ο «ταχυδρόμος» της αγάπης, της φιλίας και της αποδοχής. Ένας «ταχυδρόμος» με μια τσάντα γεμάτη ευχές, ευχές που θα φέρουν και πάλι το παιδί στις καρδιές όλων, έχοντας ως αφετηρία και προορισμό τα ίδια τα παιδιά.

Σκοπός του προγράμματος είναι η καλλιέργεια της ενσυναίσθησης των μαθητών. Αυτής της δεξιότητας που αποτελεί την ουσία των ανθρώπινων σχέσεων μιας και μας βοηθάει να αναγνωρίσουμε όχι μόνο αυτά που βλέπουμε, αλλά και αυτά που δεν βλέπουμε, τα συναισθήματα και τις σκέψεις που βρίσκονται πίσω από τις πράξεις και που ειδικότερα για τα παιδιά, αποτελεί σημαντική δεξιότητα ζωής, καθώς είναι σημαντικό να κατανοήσουν από νωρίς ότι οι πράξεις τους μπορούν να επηρεάσουν τους ανθρώπους γύρω τους. Μέσα από αυτή τη δράση το σχολείο αισιοδοξεί να «Πλάσει» πολίτες με αγάπη για τον συνάνθρωπο, με ανεπτυγμένο το αίσθημα της ισότητας και της αποδοχής.

Η συμμετοχή είναι προαιρετική και απαιτείται η σύμφωνη γνώμη των γονέων και κηδεμόνων. Το κάθε παιδί μπορεί να προμηθευτεί όσα αστεράκια επιθυμεί.

ΥΠΕΥΘΥΝΗ ΔΗΛΩΣΗ ΓΟΝΕΑ ΚΑΙ ΚΗΔΕΜΟΝΑ

Ο/Η ……………………………………..Κηδεμόνας του μαθητή/μαθήτριας

………………………………………….. της …………… τάξης του 2ου Δημ. Σχ. Γλυφάδας δηλώνω ότι επιθυμώ την συμμετοχή του τέκνου μου στο **ΑΣΤΕΡΙ ΤΗΣ ΕΥΧΗΣ 2024-2025 ΄΄ΜΕΣΑ ΑΠΟ ΤΗΝ ΕΥΧΗ ΚΑΙ ΠΑΛΙ ΠΑΙΔΙ΄΄** , με την αγορά……………………… αστεριών.

Υπογραφή γονέα/κηδεμόνα